Document ID: 32005R0546

UREDBA KOMISIJE (ES) št. 546/2005
z dne 8. aprila 2005
o prilagoditvi Uredbe (ES) št. 437/2003 Evropskega parlamenta in Sveta glede dodelitve oznak držav poročevalk in spremembi Uredbe (ES) št. 1358/2003 glede posodobitve seznama letališč Skupnosti
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 437/2003 Evropskega parlamenta in Sveta z dne 27. februarja 2003 o statističnih podatkih v zvezi z zračnim prevozom potnikov, tovora in pošte (1) in zlasti člena 10 Uredbe,
ob upoštevanju naslednjega:
(1)
V skladu s členom 10 Uredbe (ES) št. 437/2003 mora Komisija določiti ukrepe za prilagoditev specifikacij iz prilog k Uredbi.
(2)
Treba je pripraviti seznam letališč Skupnosti z izjemo tistih, na katerih komercialni promet poteka le občasno, in predvideti odstopanja za države članice, ki so k Evropski uniji pristopile 1. maja 2004. Poleg tega je treba oznake novih držav članic dodati oznakam iz Priloge III k Uredbi (ES) št. 1358/2003, ki izvaja Uredbo (ES) št. 437/2003 in prilagaja prilogi I in II k Uredbi.
(3)
Treba je posodobiti seznam letališč Skupnosti in odstopanj iz Priloge I k Uredbi (ES) št. 1358/2003 v skladu s pravili iz navedene priloge.
(4)
Uredbi (ES) št. 437/2003 in (ES) št. 1358/2003 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Priloga I k Uredbi (ES) št. 437/2003, kakor je bila spremenjena z Uredbo (ES) št. 1358/2003, se prilagodi v skladu s Prilogo I k tej uredbi.
Člen 2
Priloga I k Uredbi (ES) št. 1358/2003 se spremeni v skladu s Prilogo II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. aprila 2005

Labels: 12
8
15